**Csánig község Önkormányzatának Képviselő-testülete 2016. május 17-én megtartott ülésének jegyzőkönyvéből**

**27/2016. (V.17.) számú határozat:**

Csánig község Önkormányzatának Képviselő-testülete az Önkormányzati Társulások tevékenységéről, a társulási cél megvalósulásáról szóló beszámolót elfogadja.

**28/2016. (V.17.) számú határozat:**

Csánig község Önkormányzatának Képviselő-testülete a 2015. évi adóbevételek alakulásáról szóló beszámolót elfogadja.

**29/2016. (V.17.) számú határozat:**

Csánig Község Önkormányzatának Képviselő-testülete pályázatot kíván benyújtani az adósságkonszolidációban nem részesült települési önkormányzatok fejlesztéseinek támogatására. A temetői kerítés felújításához és az urnafal építéséhez kivitelezői költségbecslést szerez be és ennek ismeretében a végleges pályázati célról a következő testületi ülésen dönt.

**Felelős:** Joó Ferenc polgármester

**Határidő:** 2016. augusztus 31.

**30/2016. (V.17.) számú határozat:**

1. Csánig község Önkormányzatának Képviselő-testülete a Répcelak és Térsége Önkormányzati Társulás társulási megállapodását a módosító okirattal megegyező tartalommal módosítja, melynek következtében a Társulás tagjainak száma – Nagygeresd és Vámoscsalád nevelési év végével történő kiválásával – 7-ről 5-re csökken. A társulási megállapodást a módosításokkal egységes szerkezetben az 1. és 2. mellékleteknek megfelelően elfogadja. A módosítás hatálybalépésének napja: 2016. szeptember 1.
2.
3. **Felelős:** Joó Ferenc polgármester

 dr. Kiss Julianna jegyző

**Határidő:** MÁK-nak való megküldésre törzskönyvi bejegyzés céljából: az utolsó tag önkormányzat elfogadását követő 8 napon belül.

**31/2016. (V.17.) számú határozat:**

Csánig Község Önkormányzatának Képviselő-testülete pályázatot nyújt be az önkormányzati feladatellátást szolgáló fejlesztések támogatására, a település Kövecses utcai és Kossuth L. utcai jobb oldali járdájának felújítására. A pályázathoz szükséges 15% önerőt a Képviselő-testület az Önkormányzat 2016. évi költségvetésében a tartalék terhére biztosítja.

Amennyiben a beadási határidő előtt az önkormányzat ingatlan eladásából pluszbevételhez jut, akkor a település teljes járdahálózatának felújítására nyújt be pályázatot.

**Felelős:** Joó Ferenc polgármester

**Határidő:** 2016. június 2.